钦定古今图书集成/理学汇编/经籍典/第189卷 > 宋朱子全书 > 《庄公》
## 钦定古今图书集成/理学汇编/经籍典/第189卷 > 宋朱子全书 > 《庄公》

问：“鲁桓公为齐襄公所杀，其子庄公与桓公会，而不
复仇。先儒谓《春秋》不讥，是否？”曰：“他当初只是据事如
此写在，如何见他讥与不讥？当桓公被弑之初，便合
与他理会，使上有明天子，下有贤方伯，便合上告天
子，下告方伯，兴复仇之师。只缘周家衰弱，无赴愬处。
庄公又无理会，便自与之主婚，以王姬嫁齐。及到桓”
公时，又自隔一重了。况到此事体又别，桓公率诸侯
以尊周室，庄公安得不去？若是不去，却不是叛齐，乃
是叛周。〈十三年　语类〉